DĖL KARŠTO VANDENS  KAINOS  2012 M. BIRŽELIO MĖNESĮ
Pagal Lietuvos Respublikos Šilumos ūkio įstatymą, vadovaujantis Karšto vandens kainų nustatymo metodika, patvirtinta Valstybinės kainų ir energetikos kontrolės komisijos (toliau- Komisija) nutarimu, karšto vandens kainos dedamosios (pastovioji ir kintamoji) yra perskaičiuojamos kartą metuose. Pagal nustatytas dedamąsias kas mėnesį yra perskaičiuojamos  karšto vandens kainos: pastovioji dedamoji nesikeičia ištisus metus, o kas mėnesį  perskaičiuojama tik kainos kintamoji dedamoji, atsižvelgiant į pakitusias šilumos ir geriamojo vandens kainas.

2012 m. gegužės 28 d. nutarimu Nr. O3-116 „Dėl karšto vandens kainos dedamųjų akcinei bendrovei „Jonavos šilumos tinklai“ Komisija nustatė AB „Jonavos šilumos tinklai“:
1. Karšto vandens kainos (be PVM), išreiškiamos formule 0,94 + Tkv kd, dedamąsias:
1.1. karšto vandens kainos pastoviąją dedamąją – 0,94 Lt/m3;

1.2. karšto vandens kainos kintamąją dedamąją – Tkv kd.

2. Karšto vandens kainos kintamosios dedamosios Tkv kd formulę:

       Tkv kd = (56,36 x Tš) + (1,11 x Tgv) + (0,011 x Tgv pard)

čia:

Tš – pirktos (pagamintos) šilumos kaina (Lt/kWh);


Tgv – geriamojo vandens tiekimo ir nuotekų tvarkymo paslaugų kaina, taikoma abonentams, (Lt/m3);


Tgv pard – geriamojo vandens pardavimo kaina abonentams (Lt/apskaitos prietaisui per mėn.).
Karšto vandens kainos dedamosios įsigalioja po viešo paskelbimo nuo kito mėnesio pirmos dienos.
Informuojame šilumos ir karšto vandens vartotojus apie karšto vandens kainos dedamųjų dydžius ir karšto vandens galutinę kainą nuo 2012 m. birželio 1 d.:
	Eil. Nr.
	Kainos pavadinimas
	Kainos (be PVM)

	1.
	Karšto vandens kainos pastovioji dedamoji, Lt/m3
	0,94

	2.
	Karšto vandens kainos kintamoji dedamoji, Lt/m3
	18,72

	3.
	Karšto vandens galutinė kaina (be PVM), Lt/m3
	19,66


Galutinė karšto vandens kaina, lyginant su praėjusio mėn. kaina, mažėja -0,06 Lt/m3  (-0,3 proc.).
Karštam vandeniui, suvartotam gyventojų poreikiams, taikomas lengvatinis 9 proc. pridėtinės vertės mokestis (PVM).
